##### *Проект*

**Д О Г О В О Р**

**ЗА ПОКУПКО – ПРОДАЖБА**

**Днес .................................. 2022 г., в гр. София**, между:

**ИЗПЪЛНИТЕЛНА АГЕНЦИЯ „МОРСКА АДМИНИСТРАЦИЯ”**, с адрес: гр. София 1000, ул. „Дякон Игнатий” № 9, код по БУЛСТАТ 121797867, представлявана от к.д.п. инж. Венцислав Иванов– изпълнителен директорна Изпълнителна агенция „Морска администрация” и Юлиян Попов – директор на дирекция „Административно-правно и финансово-счетоводно обслужване“ в агенцията, от една страна, наричана по-долу **ПРОДАВАЧ**,

**и**

**..................................................................................................................................**, ЕИК/БУЛСТАТ/ регистрационен номер или друг идентификационен номер: ................................................., със седалище и адрес на управление: ................................................................................................................. .................................................................................................................................................., представлявано от ...................................................................................................................................................., в качеството на ......................................... представител, от друга страна, наричано по-долу за краткост **КУПУВАЧ** (*за юридическо лице*),

**.................………………………………………..……………………........**, ЕГН/ЛНЧ/официален личен идентификационен номер или друг уникален елемент за установяване на самоличността: .................................................., притежаващ документ за самоличност
№ ................................………., изд. на .............................. от ......................................................................, с постоянен адрес: ................................................................................................................................................. ........................…………………………......................................................... и адрес за кореспонденция: …………………………………………………..……………………………………………….............................., телефон: ..............................................., електронен адрес : ................................................................., от друга страна, наричан/а по-долу за краткост **КУПУВАЧ** *(за физическо лице)*,

въз основа на проведен по реда на Наредба № 7 от 1997 г. за продажба на движими вещи – частна държавна собственост (обн., ДВ, бр. 109 от 1997 г., доп., бр. 37 от 1998 г., изм., бр. 15 и 55 от 1999 г., бр. 102 от 2005 г. и бр. 65 от 2022 г.) публичен търг с явно наддаване, се подписа настоящия договор за следното:

1. **ПРЕДМЕТ НА ДОГОВОРА**

**Чл. 1. продавачът** продава на **КУПУВАЧА** движима вещ, находяща се на кейово място № 6 на пристанище със специално предназначение „ТЕРЕМ – КРЗ Флотски арсенал – Варна” (наричана по-нататък за краткост „**ВЕЩТА**“ или „**ДВИЖИМАТА ВЕЩ**“), а именно: самоходен моторен кораб „VERA SU” с ИMO № 8611219 и със следните характеристики:

1. Тип на кораба: моторен, самоходен; еднопалубен с надстройка за жилищни помещения; КПУ и машинно отделение – разположени в кърмата, зад товарния трюм; едновинтов, задвижван от един дизелов двигател, директно куплиран с 4-лопусен бронзов винт с постоянна крачка;

2. Материал: основен корпус от нисковъглеродна корабостроителна стомана и надстройка в кърмовата част от нисколегирани стомани;

3. Основни размери: дължина на главната палуба LOA/LBP – 89,29 m/85,67 m, най-голяма ширина – 12,50 m, височина на борда – 6,36 m;

4. Газене на кораба празен – 2,40 m; леко тегло (LIGHT SHIP) – 1097,55 mts;

5. Бруто тонаж – 1984; нето тонаж (NT) – 1056;

6. Водоизместване (общо с товара) – 4299,63 mt;

7. Дедуейт – 3217 mt, при газене 4,7 m (на лятна марка);

8. Предназначение на кораба: за превоз на генерални и сухи насипни товари в еднообемно трюмно помещение (хамбар), окомплектовано с люкови закрития (2х4 бр. капаци, хидравлика с телескопи за издърпване и спускане на капаците тип „MacGregor“); окомплектован за превоз на контейнери по схема; не е окомплектован със самостоятелни товаро-разтоварни устройства; корабът е тип „река – море“;

9. Клас на кораба: свидетелството за клас е оттеглено**;**

10. Експлоатационна годност на кораба: негоден за експлоатация поради значителни деформации и разкъсвания на дънната обшивка и носовата част; негодни за експлоатация силова уредба и корабни машини и механизми.

**Чл. 2.** **КУПУВАЧЪТ** купува **ДВИЖИМАТА ВЕЩ** в състоянието, в което тя се намира към момента на продажбата.

1. **ЦЕНА И НАЧИН НА ПЛАЩАНЕ**

**Чл. 3.** (1) Цената на **ВЕЩТА**, достигната чрез проведения публичен търг с явно наддаване, е в размер на .................................... (...........................................................................) щатски долара без ДДС, съответно .................................... (............................................................................) щатски долара с ДДС.

(2) Сумата по ал. 1 е заплатена, както следва:

1. Депозит за участие в търга, в размер на левовата равностойност на 46 000.00 (четиридесет и шест хиляди) щатски долара по обявения за деня на извършване на плащането курс на Българската народна банка (БНБ), или ……………….……….. (……………………………………………………..………………………) лева, заплатен по сметката на Изпълнителна агенция „Морска администрация“

IBAN: **BG51 UBBS 8888 3319 8335 00**

BIC: **UBBSBGSF**

Банка: **„ОБЕДИНЕНА БЪЛГАРСКА БАНКА“ АД**;

2. левовата равностойност на достигнатата на търга цена в щатски долари с ДДС по обявения за деня на извършване на плащането курс на БНБ, от която е приспаднат внесения депозит по т. 1, или .................................. (...................................................................................) лева, внесена преди сключване на настоящия договор по следната сметка на Изпълнителна агенция „Морска администрация“:

**IBAN: BG33 UBBS 8888 3119 8335 01**

**BIC: UBBSBGSF**

**Банка: „ОЕДИНЕНА БЪЛГАРСКА БАНКА“ АД**.

1. **ПРЕДАВАНЕ НА ВЕЩТА И ПРЕХВЪРЛЯНЕ НА ПРАВОТО НА СОБСТВЕНОСТ И РИСКА ОТ ПОГИВАНЕТО ИЛИ ПОВРЕЖДАНЕТО Ѝ**

**Чл. 4.** (1) **ВЕЩТА**, предмет на настоящия договор, се предава от **ПРОДАВАЧА** на **КУПУВАЧА** по местонахождението й – кейово място № 6 на пристанище със специално предназначение „ТЕРЕМ – КРЗ Флотски арсенал – Варна”.

(2)Страните се задължават една спрямо друга да извършат предаването на фактическата власт върху **ВЕЩТА** в срок до 5 (пет) дни, считано от датата на сключване на този договор, като предаването се удостоверява с подписването на двустранен приемо-предавателен протокол.

**Чл. 5.** Правото на собственост върху **ВЕЩТА**, както и рискът от случайното й погиване или повреждане преминават върху **КУПУВАЧА** с подписването на настоящия договор.

1. **ДРУГИ ПРАВА И ЗАДЪЛЖЕНИЯ НА СТРАНИТЕ**

**Чл. 6.** (1) **ПРОДАВАЧЪТ** има право да осъществява контрол върху действията на **КУПУВАЧА** по извеждането и транспортирането на **ДВИЖИМАТА ВЕЩ** по начин, който не възпрепятства изпълнението на договорните задължения на **КУПУВАЧА.**

(2) **продавачът** е длъжен да предаде на **КУПУВАЧА** **ВЕЩТА** в срока по чл. 4, ал. 2;

(3) **ПРОДАВАЧЪТ** не носи отговорност за недостатъците, които са били известни на **КУПУВАЧА** при сключване на договора.

**Чл. 7. (**1) **КУПУВАЧЪТ** има право да иска от **ПРОДАВАЧА** съдействието, необходимо му за получаване на **ДВИЖИМАТА ВЕЩ**, предмет на този договор.

(2) **КУПУВАЧЪТ** се задължава:

1. да получи **ДВИЖИМАТА ВЕЩ** в срока по чл. 4, ал. 2;

2. да предприеме за своя сметка всички фактически и правни действия, необходими за поддържане на **ВЕЩТА** в състояние, което не представлява опасност за корабоплаването, човешкия живот и морската околна среда, до извеждането на същата от настоящото ѝ местонахождение.

**V. НЕИЗПЪЛНЕНИЕ И ОТГОВОРНОСТ**

**Чл. 8.** (1) В случай, че **КУПУВАЧЪТ** не се яви в договорения по чл. 4, ал. 2 срок, за да приеме **ДВИЖИМАТА ВЕЩ**, дължи на **ПРОДАВАЧА** неустойка в размер на 0,01 % (нула цяло и една стотна върху сто) от достигнатата на търга цена на **ВЕЩТА** за всеки ден забава, но не повече от 10 % (десет върху сто) от цената.

(2) Ако **КУПУВАЧЪТ** откаже да приеме **ДВИЖИМАТА ВЕЩ** или не предприеме някое от действията по чл. 7, ал. 2, т. 2, дължи на **ПРОДАВАЧА** неустойка в размер на 10 % (десет върху сто) от достигнатата на търга цена на **ВЕЩТА**. В този случай **ПРОДАВАЧЪТ** има право да задържи и пълния размер на цената по чл. 3, ал. 1.

(3) Ако **ПРОДАВАЧЪТ** не изпълни в срока по чл. 4, ал. 2 задължението си да предаде **ДВИЖИМАТА ВЕЩ**, дължи на **КУПУВАЧА** неустойка в размер на 0,01 % (нула цяло и една стотна върху сто) от достигнатата на търга цена на **ВЕЩТА** за всеки ден забава, но не повече от 10 % (десет върху сто) от цената.

**Чл. 9**. (1) Страните не отговарят една спрямо друга за неизпълнение или неточно изпълнение на свое задължение в резултат на настъпило форсмажорно събитие (непреодолима сила), доказано със съответните документи, издадени от компетентен орган, в това число и за причинените от това неизпълнение вреди.

(2) Алинея 1 не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

(3) Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то може да бъде преодоляно.

(4) Страната, която се намира в невъзможност да изпълни свое задължение поради непреодолима сила, е длъжна незабавно да уведоми писмено другата страна за настъпилото събитие, за начина, по който същото възпрепятства изпълнението на задълженията ѝ, както и за предполагаемото му времетраене. Тя е длъжна да положи всички разумни усилия, за да избегне, отстрани или ограничи до минимум вредите и загубите, причинени от събитието, както и да представи във възможно най-кратък срок сертификат за форсмажор, издаден от Българската търговско-промишлена палата.

**VI. ЗАКЛЮЧИТЕЛНИ РАЗПОРЕДБИ**

**Чл. 10**. Всички спорове, възникнали между страните във връзка с тълкуването и изпълнението на този договор, се решават чрез споразумение между тях, а при невъзможност за постигане на съгласие – по реда на действащото българско законодателство от компетентния български съд.

**Чл. 11**. (1) Настоящият договор влиза в сила от датата на сключването му.

(2) Действието на този договор се прекратява с изпълнението на всички задължения по него.

**Чл. 12.** Всички съобщения между страните, свързани с изпълнението на настоящия договор, са валидни ако са направени в писмена форма, подписани са от посочения в чл. 13 представител на **ПРОДАВАЧА**, съответно **КУПУВАЧА**, и са връчени лично срещу подпис, с писмо с известие за доставяне, по куриер или на електронния адрес за кореспонденция, указан в чл. 13.

**Чл. 13.**За целите на този договор адресите за кореспонденция на страните са:

|  |  |
| --- | --- |
| **ЗА ПРОДАВАЧ:** | **ЗА КУПУВАЧ:** |
| Адрес за кореспонденция:гр.София, ул. „Дякон Игнатий” № 9 | Адрес за кореспонденция: |
| Лице/лица за контакти: | Лице/лица за контакти: |
| Тел: 0700 10 145Ел.адрес: bma@marad.bg  | Тел:Ел.адрес:  |

**Чл. 14.** Настоящият договор се състави и подписа в 2 (два) еднообразни екземпляра на български език, по един за всяка от страните.

**ПРОДАВАЧ: КУПУВАЧ:**

 **к.д.п. инж. Венцислав Иванов**

 *Изпълнителен директор на*

 *ИА „Морска администрация”*

**Юлиян Попов**

*Директор на дирекция „АПФСО”*

*ИА „Морска администрация”*